ร้อยกรองเอ็ดดา

ร้อยกรองเอ็ดดา (Poetic Edda) คือประมวลบทกวีโบราณในภาษาโอนอร์สเก่า ซึ่งถือเป็นแหล่งข้อมูลที่สำคัญที่สุดเกี่ยวกับตำนานเทพเจ้าและวีรบุรุษของชาวนอร์ส ต้นฉบับที่สำคัญที่สุดคือ ประมวลกษัตริย์ (Codex Regius) ซึ่งเขียนขึ้นโดยอาลักษณ์นิรนามในไอซ์แลนด์ในคริสต์ศตวรรษที่ 13Larrington, C. (Trans.). (2014). The Poetic Edda. Oxford World's Classics. เป็นการรวบรวมมุขปาฐะที่มีมานานหลายร้อยปีก่อนหน้า เอกสารชิ้นนี้สูญหายไปหลายร้อยปีและถูกค้นพบโดยนักบวชในปี 1643Orchard, A. (2011). The Elder Edda: A Book of Viking Lore. Penguin Classics. และถูกถวายเป็นของขวัญให้พระเจ้าเฟรเดอริกที่ 3 แห่งเดนมาร์ก มันจึงถูกเรียกว่า ประมวลกษัตริย์

ความพิเศษของร้อยกรองเอ็ดดาคือการใช้ฉันทลักษณ์แบบสัมผัสอักษร และการใช้คำอุปอุปมัย เช่น การเรียกทะเลว่าถนนของวาฬCrawford, J. (2015). The Poetic Edda: Stories of the Norse Gods and Heroes. Hackett Publishing Company, Inc. การเรียกเลือดว่าน้ำเหงื่อแห่งสงคราม ถูกมองว่าเป็นหนังสือที่มีความเก่าแก่กว่าและไม่ผ่านการตีความเมื่อเทียบกับ ร้อยแก้วเอ็ดดา (Prose Edda) ที่เขียนโดย สนอร์รี สเตืร์ตลือซอน

ร้อยกรองเอ็ดดาไม่ได้เป็นเพียงนิทานปรัมปรา แต่เป็นกระจกส่องให้เห็นถึงจริยธรรมของมนุษย์ที่ต้องเผชิญหน้ากับโชคชะตาอย่างอาจหาญ ความตายไม่ใช่สิ่งที่น่ากลัวหากมันมาพร้อมกับเกียรติยศ พลังของตัวอักษรเหล่านี้ส่งอิทธิพลอย่างมหาศาลต่อวรรณกรรมแฟนตาซีสมัยใหม่ ตั้งแต่มิดเดิลเอิร์ธใน เดอะลอร์ดออฟเดอะริงส์

โครงสร้างและเนื้อหา
เนื้อหาในร้อยกรองเอ็ดดาสามารถแบ่งออกเป็นสองกลุ่มใหญ่ ได้แก่
 บทกวีแห่งทวยเทพ: เล่าเรื่องราวของเหล่าเทพแห่งอาสการ์เดอร์ เช่น โอดินน์, ธอร์และโลกิ โดยมีบทกวีที่โดดเด่นคือ Völuspá (คำทำนายของธิดาพยากรณ์) ที่บรรยายตั้งแต่การสร้างโลกไปจนถึงวันอวสานในรักนาร็อก บทกวีอีกชิ้นคือ Hávamál (เทววจนะ) ที่ถ่ายทอดปรัชญาการใช้ชีวิตและปัญญาของจอมเทพโอดิน
 บทกวีแห่งวีรบุรุษ: บันทึกเรื่องราวความกล้าหาญ ความรัก และการทรยศของวีรบุรุษที่เป็นมนุษย์ เช่น ซิกวร์ด (Sigurd) 

อ้างอิง

หมวดหมู่:ประมวลเรื่องปรัมปรานอร์ส
หมวดหมู่:วรรณกรรมนอร์สเก่า
หมวดหมู่:วรรณกรรมไอซ์แลนด์